
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1247 

24 Ιουνίου 2015 


ΑΠΟΦΑΣΕΙ Σ 

Αριθμ. 12935 

Επανασύσταση του Ι.Γ.Μ.Ε. και Μετονομασία του 
Ε.Κ.Β.Α.Α. 

ΟΙ ΥΠΟΥΡΓΟΙ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΕΝΕΡΓΕΙΑΣ ΚΑΙ ΠΕΡΙΒΑΛΛΟΝΤΟΣ - 
ΑΝΑΠΛΗΡΩΤΕΣ ΥΠΟΥΡΓΟΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 14Β του Ν. 3429/2005 (Α' 314), όπως τρο¬ 
ποποιήθηκε με το άρθρο 66 παρ. 1 του Ν. 4002/2011 (Α' 180), 
β) του άρθρου 24 παρ. 1 του Ν. 2742/1999 «Ίδρυση Εθνι¬ 
κού Κέντρου Περιβάλλοντος και Αειψόρου Ανάπτυξης» 
(ΦΕΚ Α' 207) όπως ισχύει 

γ) του Ν. 272/1976 «Ίδρυση Ινστιτούτου Γεωλογικών- 
Μεταλλευτικών Ερευνών- ΙΓΜΕ (Α' 50) όπως ισχύει, 
δ) του άρθρου 3 παρ. 2 εδαφ. β' του Ν. 3889/2010 «Χρη¬ 
ματοδότηση Περιβαλλοντικών Παρεμβάσεων, Πράσινο 
Ταμείο, Κύρωση Δασικών Χαρτών και άλλες διατάξεις» 
(ΦΕΚ 182 Α') και του άρθρου 3 παρ. 3 του ίδιου νόμου. 

ε) του άρθρου 3 του Π.δ. 24/2015 «Σύσταση και μετονο¬ 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» (Α' 20) 
στ) του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21), 

ζ) του Π.δ. 100/2014 «Οργανισμός Υπουργείου Περι¬ 
βάλλοντος Ενέργειας και Κλιματικής Αλλαγής» (Α'167) 
όπως ισχύει, 

η) του Π.δ. 111/2014 «Οργανισμός Υπουργείου Οικονο¬ 
μικών» (Α'178), 

0) του Π.δ. 325/2000 «Συγκρότηση, οργάνωση και λει¬ 
τουργία Εθνικού Κέντρου Περιβάλλοντος και Αειφόρου 
Ανάπτυξης» (Α' 266), 

2. Την υπ’ αριθ. Υ112/3-3-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Παραγωγικής Ανασυγκρότησης, Περιβάλλο¬ 
ντος και Ενέργειας, Ιωάννη Τσιρώνη» (Β' 311). 

3. Την υπ’ αριθ. Υ59/16-2-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Δημήτριο Μάρδα» (Β' 256). 


4. Την υπ’ αριθ. Υ57/16-2-2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρωτή 
Υπουργό Οικονομικών Όλγα - Νάντια Βαλαβάνη» (Β' 256). 

5. Την υπ’ αριθμ. 25200/8-11-2011 κοινή υπουργική από¬ 
φαση «Συγχώνευση φορέων εποπτευόμενων από τον 
Υπουργό Π.Ε.Κ.Α.» (Β' 2612). 

6. Την υπ’ αριθμ. 4503 (ΦΕΚ Β'3184/30/11/2012) υπουρ¬ 
γική απόφαση με τίτλο «Καταγραφή, συστηματοποίηση 
και ταξινόμηση των Πράσινων Πόρων, προγραμματικός 
και λογιστικός διαχωρισμός τους, σύμφωνα με το άρθρο 
3 παρ. 2 εδάφ. β' του Ν. 3889/2010 «Χρηματοδότηση Πε¬ 
ριβαλλοντικών Παρεμβάσεων, Πράσινο Ταμείο, Κύρωση 
Δασικών Χαρτών και άλλες διατάξεις» (ΦΕΚ 182/Α'). 

7. Την ανάγκη διάσπασης του νομικού προσώπου 
ιδιωτικού δικαίου υπό την επωνυμία «Εθνικό Κέντρο 
Βιώσιμης και Αειφόρου Ανάπτυξης» (Ε.Κ.Β.Α.Α.), με την 
απόσπαση από αυτό του Ινστιτούτου Γεωλογικών και 
Μεταλλευτικών Ερευνών και Μελετών (ΙΓΜΕΜ), την επα¬ 
νασύστασή αυτού ως αυτοτελούς νομικού προσώπου 
ιδιωτικού δικαίου και την επάνοδο του φορέα απορρό¬ 
φησής του στην ιδρυτική του λειτουργία, προκειμένου, 
τα δύο νομικά πρόσωπα, να συμβάλουν πιο αποτελε¬ 
σματικά, με τον διακριτό ρόλο τους, στις πολιτικές του 
Υπουργείου Παραγωγικής Ανασυγκρότησης, Περιβάλλο¬ 
ντος και Ενέργειας, οι οποίες στοχεύουν στην παραγω¬ 
γική ανασυγκρότηση της χώρας. 

8. Το γεγονός ότι στους πόρους του ΕΚΒΑΑ περιλαμ¬ 
βάνεται και η επιχορήγηση από τον τακτικό προϋπολο¬ 
γισμό του Υπουργείου Παραγωγικής Ανασυγκρότησης, 
Περιβάλλοντος και Ενέργειας και ότι όσον αφορά το 
τρέχον έτος οι εγγεγραμμένες πιστώσεις στον ΚΑΕ 
2599 του Ε.Φ.31-110, για την επιχορήγηση του ΕΚΒΑΑ, 
ανέρχονται στο ποσό των 10.000.000€ και 

9. Το γεγονός ότι από τις διατάξεις της παρούσας 
απόφασης, δαπάνη έως του ποσού των 270.000€ θα 
καλυφθεί από τις πιστώσεις του ΚΑΕ 2599 του Ε.Φ.31-110 
που έχουν εγγράφει για την επιχορήγηση του ΕΚΒΑΑ 
και θα αποτελέσει την τακτική επιχορήγηση του με¬ 
τονομαζόμενου ΕΚΒΑΑ, για το χρονικό διάστημα από 
τη δημοσίευση της παρούσας και μέχρι το τέλος του 
τρέχοντος έτους 2015. Για τα επόμενα έτη η ετήσια 
δαπάνη ανέρχεται έως του ποσού των 530.000€. Οι υπό¬ 
λοιπες διαθέσιμες εγγεγραμμένες πιστώσεις του ΚΑΕ 
2599 του Ε.Φ.31-110 οικ. έτους 2015 που έχουν εγγράφει 

για την επιχορήγηση του ΕΚΒΑΑ θα αποτελόσουν την 
τακτική επιχορήγηση του επανασυνιστώμενου ΙΓΜΕ, 
αποφασίζουμε: 

Αρθρο 1 

1. Το Ινστιτούτο Γεωλογικών και Μεταλλευτικών Ερευ¬ 
νών και Μελετών (ΙΓΜΕΜ), Ινστιτούτο του Εθνικού Κέ¬ 
ντρου Βιώσιμης και Αειφόρου Ανάπτυξης, αποσπάται 
από αυτό, αποτελεί αυτοτελές νομικό πρόσωπο ιδιωτι¬ 
κού δικαίου υπό την επωνυμία «Ινστιτούτο Γ εωλογικών 
και Μεταλλευτικών Ερευνών», το οποίο επανασυνιστάται 
και διέπεται από τον νόμο 272/1976, όπως τροποποιή¬ 
θηκε έκτοτε και ισχύει, καθώς και από τις κατ’ εξουσι¬ 
οδότηση αυτού εκδοθείσες κανονιστικές πράξεις, όπως 
τροποποιήθηκαν και ισχύουν, αποκλειστικώς εφόσον δεν 
έρχονται σε αντίθεση με τις διατάξεις του παρόντος 
ή με άλλες διατάξεις ή και πράξεις που έχουν εκδοθεί 
από την ημερομηνία έκδοσης του νόμου. 

2. Το «Εθνικό Κέντρο Βιώσιμης και Αειφόρου Ανά¬ 
πτυξης» (Ε.Κ.Β.Α.Α.) μετονομάζεται σε Εθνικό Κέντρο 
Περιβάλλοντος και Αειφόρου Ανάπτυξης (Ε.Κ.Π.Α.Α.) και 
διέπεται από τις διατάξεις του άρθρου 24 παρ. 1 του 
Ν. 2742/1999 (ΦΕΚ Α' 207) καθώς και από τις κατ’ εξουσι¬ 
οδότηση αυτού εκδοθείσες κανονιστικές πράξεις, όπως 
τροποποιήθηκαν και ισχύουν, αποκλειστικώς εφόσον δεν 
έρχονται σε αντίθεση με τις διατάξεις του παρόντος 
ή με άλλες διατάξεις ή και πράξεις που έχουν εκδοθεί 
από την ημερομηνία έκδοσης του νόμου. 

3. Η υπ’ αριθ. 25200/8-11-2011 κοινή υπουργική απόφαση 
«Συγχώνευση φορέων εποπτευομένων από τον Υπουργό 
Π.Ε.Κ.Α.» (ΦΕΚ Β' 2612) καταργείται. 

Αρθρο 2 

α) Με την επιφύλαξη της επόμενης παραγράφου, όλο 
το προσωπικό του Ε.Κ.Β.Α.Α., με οποιαδήποτε σχέση 
εργασίας και αν υπηρετεί σε αυτό, είτε με σύμβαση 
εργασίας ιδιωτικού δικαίου αορίστου χρόνου, είτε με 
σύμβαση εργασίας ιδιωτικού δικαίου ορισμένου χρόνου, 
είτε ως υπαλληλικό, είτε ως εργατοτεχνικό προσωπικό, 
συμπεριλαμβανομένου και του προσωπικού που εμπίπτει 
στις παρ. 4 και 5 του άρθρου 15 της κοινής υπουργικής 
απόφασης 25200/2011 (ΦΕΚ Β' 2612) για το οποίο δεν 
έχει εκδοθεί η προβλεπόμενη από τις διατάξεις αυτές 
διαπιστωτική πράξη, μεταφέρεται και καθίσταται αυ¬ 
τοδικαίως προσωπικό του Ι.Γ.Μ.Ε. με την ίδια σχέση 
εργασίας και εντάσσεται στις αντίστοιχες οργανικές 
θέσεις που περιλαμβάνονται στον επαναφερόμενο σε 
ισχύ Κανονισμό Κατάστασης Προσωπικού του ΙΓΜΕ, 
όπως ισχύει σε συνδυασμό με τα αναφερόμενα στην 
παρ. 1 του άρθρου 1 της παρούσας. Μισθωτοί που ερ¬ 
γάζονται με σύμβαση εργασίας ορισμένου χρόνου και 
δεν αποτελούν προσωπικό του ΕΚΒΑΑ, συνεχίζουν να 
παρέχουν την εργασία τους στο ΙΓΜΕ, σύμφωνα με τους 
όρους της σύμβασής τους. 

β) Το προσωπικό το υπηρετούν με απόσπαση στο 
Ε.Κ.Β.Α.Α. συνεχίζει να υπηρετεί στο «Εθνικό Κέντρο 
Περιβάλλοντος και Αειφόρου Ανάπτυξης» (Ε.Κ.Π.Α.Α.), με 
την ίδια σχέση εργασίας, εξαιρουμένου του αποσπα¬ 
σμένου και υπηρετούντος στη Διεύθυνση Υποστήριξης 
και Ανάπτυξης του Ε.Κ.Β.Α.Α. η οποία με το παρόν κα- 
ταργείται και το οποίο αυτοδικαίως επιστρέφει στην 
οργανική θέση της Υπηρεσίας από την οποία απεσπά- 
σθη. Μισθωτοί, οι οποίοι υπηρετούν με σχέση εργασίας 


ορισμένου χρόνου στη Μονάδα Πολιτικών Περιβάλλο¬ 
ντος (ΜΟ.Π.ΠΕΡ.) του Ε.Κ.Β.Α.Α. συνεχίζουν να παρέχουν 
την εργασία τους στο Ε.Κ.Π.Α.Α. με τους όρους της 
σύμβασής τους. 

γ) Το προσωπικό του επανασυνιστώμενου ΙΓΜΕ και 
του μετονομαζόμενου ΕΚΒΑΑ υπόκειται στις διατάξεις 
του Ν. 4024/2011 (Α' 226) περί ενιαίου μισθολογίου, όπως 
ισχύουν. 

δ) Δικηγόροι με έμμισθη εντολή, όπως αυτή ρυθμίζε¬ 
ται από τις διατάξεις του Κώδικα Δικηγόρων, οι οποί¬ 
οι κατά τη δημοσίευση της παρούσας υπηρετούν στο 
Ε.Κ.Β.Α.Α. κατά τις διατάξεις του άρθρου 15 παρ. 2 της 
κοινής υπουργικής απόφασης 25200/2011 (ΦΕΚ Β' 2612), 
καθίστανται αυτοδικαίως και χωρίς άλλη διατύπωση 
δικηγόροι με σχέση έμμισθης εντολής του επανασυ- 
νιστώμενου Ι.Γ.Μ.Ε.. Ο αρχαιότερος με έμμισθη εντολή 
δικηγόρος του Ε.Κ.Β.Α.Α. υπηρετεί ως Νομικός Σύμβου¬ 
λος του επανασυνιστώμενου Ι.Γ.Μ.Ε.. 

Άρθρο 3 

1. α) Από την έναρξη ισχύος της παρούσας, το ΙΓΜΕ 
υποκαθίσταται αυτοδικαίως και χωρίς καμιά άλλη δια¬ 
τύπωση ως καθολικός διάδοχος σε όλα τα δικαιώματα, 
υποχρεώσεις και έννομες σχέσεις πάσης φύσεως του 
Ε.Κ.Β.Α.Α. 

β) Από τις διατάξεις του προηγούμενου εδαφίου εξαι¬ 
ρούνται δικαιώματα, υποχρεώσεις και έννομες σχέσεις 
του Ε.Κ.Π.Α.Α. που γεννήθηκαν προ της έναρξης ισχύος 
της υπ’ αριθ. 25200/2011 κοινής υπουργικής απόφασης 
(ΦΕΚ Β' 2612), καθώς και δικαιώματα, υποχρεώσεις και 
έννομες σχέσεις που γεννήθηκαν μετά την έκδοση της 
υπ’ αριθ. 25200/2011 κοινής υπουργικής απόφασης (ΦΕΚ 
Β' 2612) και ανάγονται στο πεδίο αρμοδιότητος της, κατ’ 
άρθρον 8 της κοινής υπουργικής απόφασης, Μονάδας 
Πολιτικών Περιβάλλοντος (ΜΟ.Π.ΠΕΡ.) του Ε.Κ.Β.Α.Α. 

2. α) Από την έναρξη ισχύος της παρούσας το σύνολο 
της περιουσίας (ενεργητικό και παθητικό) του Ε.Κ.Β.Α.Α. 
περιέρχεται στο Ι.Γ.Μ.Ε., το οποίο καθίσταται αποκλει¬ 
στικός κύριος, νομέας, κάτοχος και δικαιούχος κάθε 
περιουσιακού στοιχείου αυτού, ήτοι κάθε κινητού και 
ακίνητου περιουσιακού στοιχείου, κάθε άλλου δικαιώ¬ 
ματος, άυλου αγαθού, αξίωσης ή απαίτησης αυτού από 
οποιαδήποτε αιτία και αν απορρέουν. 

Ειδικότερα, η κυριότητα και κάθε άλλο εμπράγματο 
δικαίωμα επί του συνόλου της κινητής και ακίνητης πε¬ 
ριουσίας του Ε.Κ.Β.Α.Α. περιέρχονται αυτοδικαίως χωρίς 
την τήρηση οποιουδήποτε τύπου, πράξης ή συμβολαίου 
και χωρίς αντάλλαγμα, στο Ι.Γ.Μ.Ε., με την επιφύλαξη 
των διατάξεων της κείμενης νομοθεσίας για δωρεές, 
κληρονομιές και κληροδοσίες, η δε αποκλειστική χρήση 
και διαχείρισή τους ανήκει στο Ι.Γ.Μ.Ε., με την επιφύλα¬ 
ξη των ειδικότερων διατάξεων της περίπτωσης β) της 
παραγράφου 2 του παρόντος άρθρου. 

β) Από τις διατάξεις της περίπτωσης α) της παραγρά¬ 
φου 2 του παρόντος άρθρου εξαιρούνται τα προ της 
έναρξης ισχύος της υπ’ αριθ. 25200/2011 κοινής υπουργι¬ 
κής απόφασης (ΦΕΚ Β' 2612) περιουσιακά στοιχεία του 
Ε.Κ.Π.Α.Α. και αυτά που αποκτήθηκαν από το Ε.Κ.Β.Α.Α. 
από πόρους εκ των δραστηριοτήτων της ΜΟ.Π.ΠΕΡ., 
εφαρμοζομένων αντιστοίχως των διατάξεων της περί¬ 
πτωσης α) της παραγράφου 2 του παρόντος άρθρου. 

3. Ταμειακά υπόλοιπα και υπόλοιπα τραπεζικών λογα¬ 
ριασμών του ΕΚΒΑΑ μεταφέρονται, με την επιφύλαξη 

τυχόν ειδικότερων ρυθμίσεων, μέσα σε ένα (1) μήνα από 
τη δημοσίευση της παρούσας σε λογαριασμό τραπέζης 
του επανασυνιστώμενου Ι.Γ.Μ.Ε.. 

Από τις διατάξεις του προηγούμενου εδαφίου εξαιρού¬ 
νται υπόλοιπα τραπεζικών λογαριασμών της ΜΟ.Π.ΠΕΡ 
τα οποία μεταφέρονται σε λογαριασμό του Ε.Κ.Π.Α.Α. 
και υπόλοιπα τραπεζικών λογαριασμών της ΜΟ.Π.ΠΕΡ, 
προερχόμενα από το εμπόριο δικαιωμάτων εκπομπών, 
τα οποία μεταφέρονται σε τραπεζικό λογαριασμό που 
συστήνεται προς σκοπό αυτό με δικαιούχο το Πράσι¬ 
νο Ταμείο, στον οποίο κατατίθενται τα παράβολα που 
σχετίζονται με το εμπόριο δικαιωμάτων εκπομπών, μέσα 
στο ίδιο χρονικό διάστημα. 

4. Μέσα σε τρεις (3) μήνες από την έναρξη ισχύος της 
παρούσας, το Διοικητικό Συμβούλιο του επανασυνιστώ- 
μενου ΙΓΜΕ προβαίνει στη διενέργεια απογραφής όλων 
των κινητών και ακινήτων καθώς και του ενεργητικού 
και παθητικού που κατά τις διατάξεις του παρόντος 
άρθρου περιέρχονται σ' αυτό. Η έκθεση απογραφής 
εγκρίνεται με απόφαση των Υπουργών Οικονομικών 
και Παραγωγικής Ανασυγκρότησης, Ενέργειας και Πε¬ 
ριβάλλοντος και απόσπασμα αυτής, το οποίο περιγρά¬ 
φει τα αποκτώμενα κατά κυριότητα ακίνητα από το 
επανασυνιστώμενο ΙΓΜΕ, καθώς και τα λοιπά εμπράγ¬ 
ματα δικαιώματα επί ακινήτων, με την περίληψη που 
προβλέπεται από τις διατάξεις του άρθρου 9 του Β.δ. 
533/1963, καταχωρίζεται ατελώς στα οικεία βιβλία με¬ 
ταγραφών των αρμόδιων υποθηκοφυλακείων. Ομοίως 
ατελώς πραγματοποιούνται οι απαιτούμενες κτηματο- 
λογικές εγγραφές. Η καταχώριση αυτή δεν απαιτείται 
εάν για τα ως άνω ακίνητα δεν είχε χωρήσει η ανάλογη 
διαδικασία μετά την απορρόφηση του πρώην Ι.Γ.Μ.Ε. 
από το Ε.Κ.Β.Α.Α., όπως αυτή προβλεπόταν από τις 
διατάξεις του άρθρου 16 παρ. 4 της κοινής υπουργικής 
απόφασης 25200/2011. 

5. Οι εκκρεμείς δίκες, στις οποίες διάδικο μέρος είναι 
το Ε.Κ.Β.Α.Α. συνεχίζονται αυτοδικαίως από το επανα- 
συνιστώμενο Ι.Γ.Μ.Ε. χωρίς να απαιτείται ειδική διαδικα¬ 
στική πράξη συνέχισης για καθεμία από αυτές. 

Από τις διατάξεις του προηγούμενου εδαφίου εξαι¬ 
ρούνται εκκρεμείς δίκες του Ε.Κ.Π.Α.Α. που γεννήθηκαν 
προ της έναρξης ισχύος της υπ’ αριθ. 25200/2011 κοι¬ 
νής υπουργικής απόφασης (ΦΕΚ Β' 2612), καθώς και 
αυτές που γεννήθηκαν μετά την έκδοση της υπ’ αριθ. 
25200/2011 κοινής υπουργικής απόφασης (ΦΕΚ Β' 2612) 
και ανάγονται στο πεδίο αρμοδιότητος της ΜΟ.Π.ΠΕΡ., 
οι οποίες συνεχίζονται αυτοδικαίως από το Ε.Κ.Π.Α.Α. 

6. Το διαχειριστικό έτος του επανασυνιστώμενου 
ΙΓΜΕ συμπίπτει με το ημερολογιακό έτος. Το πρώτο 
διαχειριστικό έτος αρχίζει την ημέρα της δημοσίευσης 
της παρούσας στην Εφημερίδα της Κυβερνήσεως, της 
επανασύστασής του και λήγει την 31η Δεκεμβρίου του 
έτους αυτού. 


7. Μεταξύ των πόρων του Ε.Κ.Π.Α.Α. περιλαμβάνονται 
και επιχορηγήσεις από τον τακτικό προϋπολογισμό του 
Υπουργείου Παραγωγικής Ανασυγκρότησης, Περιβάλ¬ 
λοντος και Ενέργειας. Για το χρονικό διάστημα από 
τη δημοσίευση της παρούσας και μέχρι το τέλος του 
τρέχοντος έτους 2015, οι πόροι αυτοί δεν μπορούν να 
υπερβούν το ποσό των 270.000€ και θα προέρχονται 
από τον ΚΑΕ 2599 του Ε.Φ.31-110 και με την προϋπό¬ 
θεση υποβολής των νόμιμων δικαιολογητικών και της 
τήρησης του σχετικού δημοσιονομικού κανονιστικού 
πλαισίου. Οι υπόλοιπες διαθέσιμες εγγεγραμμένες πι¬ 
στώσεις στον ανωτέρω ΚΑΕ 2599 του Ε.Φ.31-110 οικονο¬ 
μικού έτους 2015 θα χρησιμοποιηθούν για τις ανάγκες 
λειτουργίας του ΙΓΜΕ με την προϋπόθεση υποβολής των 
νόμιμων δικαιολογητικών και της τήρησης του σχετικού 
δημοσιονομικού κανονιστικού πλαισίου. 

8. Το Διοικητικό Συμβούλιο του επανασυνιστώμενου 
ΙΓΜΕ σε διάστημα 4 μηνών από τον ορισμό του τροπο¬ 
ποιεί ή καταρτίζει εκ νέου σχέδια Κανονισμών του άρ¬ 
θρου 16 του Ν. 272/1976, σε συνδυασμό με τις διατάξεις 
του άρθρου 4 του Ν. 3429/2005, όπως ισχύει. 

9. Το Διοικητικό Συμβούλιο του Ε.Κ.Π.Α.Α. σε διάστημα 
4 μηνών από τον ορισμό του τροποποιεί ή καταρτίζει 
εκ νέου σχέδια Κανονισμών σύμφωνα με τις διατάξεις 
των άρθρων 24 του Ν. 2742/1999 και 9 του Π.δ. 325/2000, 
σε συνδυασμό με τις διατάξεις του άρθρου 4 του 
Ν. 3429/2005, όπως ισχύει. 

10. Έως τον ορισμό νέου Διοικητικού Συμβουλίου του 
επανασυνιστώμενου ΙΓΜΕ καθήκοντα Γενικού Διευθυντή 
ασκεί ο κατά τη δημοσίευση της παρούσης εκτελών 
χρέη Γ ενικού Διευθυντή Ι.Γ.Μ.Ε.Μ. του Ε.Κ.Β.Α.Α. 

11. Ο απολογισμός του ΕΚΒΑΑ θα γίνει από το ΙΓΜΕ. 

Άρθρο 4 

Από την έναρξη ισχύος της παρούσης καταργείται 
κάθε είδους αντίθετη προς αυτή διάταξη που αφορά 
την συγχώνευση με απορρόφηση του Ι.Γ.Μ.Ε. από το 
Ε.Κ.Π.Α.Α. και τη μετονομασία του δεύτερου σε Ε.Κ.Β.Α.Α., 
σύμφωνα με τις διατάξεις της κοινής υπουργικής από¬ 
φασης 25200/8-11-2011 (ΦΕΚ Β' 2612). 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 23 Ιουνίου 2015 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΠΑΝΑΓΙΩΤΗΣ ΛΑΦΑΖΑΝΗΣ ΙΩΑΝΝΗΣ ΤΣΙΡΩΝΗΣ 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΜΑΡΔΑΣ ΟΛΓΑ-ΝΑΝΤΙΑ ΒΑΛΑΒΑΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 24724061 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































